
Okresný súd Michalovce 26T/3/2024 7724010011 21. 10. 2024 JUDr. Milan Mitterpák ECLI:SK:OSMI:2024:7724010011.2
TRESTNÝ ROZKAZ V MENE SLOVENSKEJ REPUBLIKY Okresný súd Michalovce, samosudca JUDr. Milan Mitterpák, vydáva podľa § 353 ods. 1 Tr. por. s poukazom na § 241 ods. 1 písm. j) Tr. por. dňa 21.10.2024 v Michalovciach rozhodol: Obvinený: A. B., nar. XX.X.XXXX v C., trvale bytom D. D. E. F. XXX, uznáva
sa za
v i n n é h o,
že
dňa 02.11.2022, ako štatutár a zároveň správca dane obce Poruba pod Vihorlatom, so sídlom Poruba pod Vihorlatom 175, 072 32 Poruba pod Vihorlatom, písomným rozhodnutím č. 310, vyrubil Poľnohospodárskemu družstvu Poruba pod Vihorlatom, 072 32 Poruba pod Vihorlatom, IČO: 36 169 773, daň z nehnuteľností na rok 2022, tým spôsobom, že túto daň v rozpore s § 6 Všeobecne záväzného nariadenia obce Poruba pod Vihorlatom č. 1/2021 z 18.11.2021 o dani z nehnuteľností a poplatkoch na kalendárny rok 2022, ktorý mu takéto zníženie dane z nehnuteľnosti neumožňoval, a súčasne v rozpore s § 8 ods. 3 Zák. č. 139/1990 Zb. o obecnom zriadení a § 7 ods. 1 Zákona č. 138/1991 Zb. o majetku obcí, svojvoľne znížil o sumu 9473,64 Eur, čím tak spôsobil obci Poruba Pod Vihorlatom, so sídlom Poruba pod Vihorlatom 175, IČO: 00 325 651 škodu na majetku v celkovej výške 9.473,64 Eur, teda - inému spôsobil malú škodu, tým, že porušil všeobecne záväzným právnym predpisom ustanovenú povinnosť spravovať cudzí majetok, čím
spáchal
- prečin: porušovanie povinnosti pri správe cudzieho majetku podľa § 237 ods. 1 Tr. zák. účinný od 6.8.2024, z a to sa o d s u d z u j e Podľa § 237 ods. 1 Trestného zákona s použitím peňažný trest vo výške 1.500,- € (tisícpäťsto eur).
§ 56 ods. 1, 2 Tr. zák. účinného od 6.8.2024 na
Podľa § 57 ods. 3 Trestného zákona účinného od 6.8.2024 pre prípad, že by výkon peňažného trestu mohol byť úmyselne zmarený u k l a d á náhradný trest odňatia slobody v trvaní 5 (päť) mesiacov.
Poučenie: Proti trestnému rozkazu môže podať odpor obvinený, osoby, ktoré sú oprávnené podať v jeho prospech odvolanie, ako aj prokurátor. Odpor sa podáva na súde, ktorý trestný rozkaz vydal, a to do 8 dní od jeho doručenia. Poškodený môže podať odpor proti výroku o náhrade škody, ktorým bola priznaná náhrada škody; ak poškodený podá odpor, trestný rozkaz sa ruší vo výroku o náhrade škody. Samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Zúčastnená osoba podať odpor proti výroku, ktorým bolo uložené ochranné opatrenie; ak zúčastnená osoba podá odpor, prejedná samosudca návrh na uloženie ochranného opatrenia na verejnom zasadnutí. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Ak je obvinený stíhaný pre trestný čin uvedený v § 211 Tr. poriadku, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v odseku 1. Späťvzatím súhlasu sa trestný rozkaz ruší a samosudca trestné stíhanie zastaví. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, trestný rozkaz sa prednesením obžaloby prokurátorom na hlavnom pojednávaní ruší. Ak sa v určenej lehote nepodá odpor, stane sa trestný rozkaz právoplatným a vykonateľným.

